Beživotna tijela bračnog para pronađena su jutros oko 7 sati u njihovoj obiteljskoj kući u Nuštarskoj ulici u zagrebačkoj Dubravi.

Odmah po dojavi, u ulicu je osim Hitne pomoći koja je mogla samo konstatirati smrt, pristigla i policija.

U tijeku je policijski očevid kako bi se utvrdile okolnosti koje su dovele do tragedije, odnosno je li u pitanju nesretni slučaj ili, pak, kazneno djelo. Mrtva tijela supružnika bit će prevezena na Zavod za sudsku medicinu i kriminalistiku na Šalati.

Neslužbeno doznajemo da žena ima oko 60 godina, a muškarac oko 70.

Prije nešto više od dva tjedna, samo nekoliko metara udaljeno od Nuštarske ulice, također je pronađen mrtvi bračni par. To se dogodilo u Kanarinskoj ulici, a policija je utvrdila da se u tom slučaju radilo u ubojstvu i samoubojstvu.